Ի վերջո, պարզելու համար, թե EWI-ի հայտարարություններում կա՞ արդյոք լրջության հատիկ, 2.0 կամ 1.5 կուլիսային դիվանագիտության խողովակներ գործարկելու առումով EWI-ն ԱՄՆ Պետդեպի համար գոնե գոյություն ունի՞, Հայաստանում ԱՄՆ դեսպանատան ընկերներիս խնդրեցի Վաշինգտոնից ճշտել, թե Պետդեպը որքանով է համագործակցում East West Institute-ի հետ: Երկու օր ուսումնասիրել-փնտրելուց հետո Պետդեպարտամենտում Հայաստանի desk-ի աշխատակիցն ասել էր, որ EWI-ի մասին տեղեկություններ չեն երեւում (չափազանց շատ հղումներ կան` նայեք այստեղ, նայեք այնտեղ), նաեւ չի երեւում ո՛չ դիվանագիտական, ո՛չ ֆինանսական հիմք, որը թույլ տար հաստատել, թե Պետդեպը շոշափելի համագործակցություն ունի EWI-ի հետ: